Catégorie:Article utilisant une Infobox
Tga tefransist yat tutlayt tahindurubiyt seg tawja n tutlayin tirumansiyin (langues romanes), tennulfa g fransa (iẓli n tutlayt n OÏL, dda illan g ugafa n tmazirt). Tga Tefransist tutlayt tunṣibt g Fransa aseggʷas n 1539, imessiwlen-nnes g 2018 iwḍen ar 300 n umelyun g imenẓawen-akkʷ n umaḍal : 235 n umelyun tga ɣur-sen tutlayt takuyast, 90 n umelyun gan imessiwlen iẓɣuranen.
G 2018, 80 umelyun n umelmad d umezraw ayd izerrwen s tefransist g umaḍal. Tebder tmaddast tagraɣlant n tefrankufunt mas d imessiwlen n tefransist g 2050 rad lekmen 700 n umelyun g umaḍal.
Tafransist tga tutlayt tunṣibt ammas n sḍis-yaḍen ɣur tmaddast n iwunak imunen, teg ɣur-s awd tutlayt n twuri nettat d tneglizt. Tafransist d tutlayt tunṣibt nɣ d tin twuri ɣur kigan n tmaddasin tigraɣlanin nɣ d tinemnaḍin, am : tamunt tawrubit.
Ḍart mayd tga tefransist ddaw unegraw aqqbur tutlayt n isaragen igeldanen d igeldunen, iqaysaren n rusya, igeldanen n sbanya d lanegliz, d tin igeldunen n lalman; ay-a yujja-tt ad tili azal g tdiblumatit tagraɣlant tama n tneglizt.
Tutlayt tafransist ar temmal yan uɣmar asertan g fransa, seg 1992 ay tga tutlayt n tegduda (amegrad 2 n udustur n tegduda tis semmust).
Tafransist ay yusin tadelsa d uswingem afransis g umaḍal. Tanaḍt n 3 yulyuz 1996 iẓlin s ussebɣer n tutlayt tafransist trura taynit ɣer imattiwen igdudanen n ussebɣer n tefransist.
Tifrist n tutlayt tafransist, asnulfu-nnes d usentel-nnes (sa codification) lan tawuri g ussileɣ n tegrawin n uswingem, zun d "la palaide", neɣ d timersal zun d takadimit tafransist.
Da ttinin mas tga tefransist "tawkadimit", sselɣen-as awd tutlayt n mulyir.
Tafransist ay igan tutlayt tis snat g umaḍal dda ittuɣran zun d yat tutlayt taberranit, tga imek-a awd g iwunak imunen.
Tutlayt tafransist d tutlayt tis kkuẓt g ma izdin d ussemres g wantirnit ḍart tesbenyult,tamandarit (mandarin), d tneglizt.
Isaɣulen d isuganEdit
- ↑ Template:Wp/tzm/Lien web.
- ↑ Template:Wp/tzm/Lien web.
- ↑ Délégation à la Langue française - Orthographe, CIIP, consulté le 18 septembre 2011.
fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn srd_Latn srd_Latn fra_Latn